CELEX: 31987R3857
Language: el
Date: 1987-12-22 00:00:00
Title: Κανονισμός (ΕΟΚ) αριθ. 3857/87 της Επιτροπής της 22ας Δεκεμβρίου 1987 για τροποποίηση του κανονισμού (ΕΟΚ) αριθ. 2681/83 περί λεπτομερειών εφαρμογής του καθεστώτος της ενισχύσεως για τους ελαιούχους σπόρους

Avis juridique important

|

31987R3857

Κανονισμός (ΕΟΚ) αριθ. 3857/87 της Επιτροπής της 22ας Δεκεμβρίου 1987 για τροποποίηση του κανονισμού (ΕΟΚ) αριθ. 2681/83 περί λεπτομερειών εφαρμογής του καθεστώτος της ενισχύσεως για τους ελαιούχους σπόρους  

Επίσημη Εφημερίδα αριθ. L 363 της 23/12/1987 σ. 0026 - 0026 Φινλανδική ειδική έκδοση: Κεφάλαιο 3 τόμος 25 σ. 0009  Σουηδική ειδική έκδοση: Κεφάλαιο 3 τόμος 25 σ. 0009 

***** ΚΑΝΟΝΙΣΜΟΣ (ΕΟΚ) αριθ. 3857/87 ΤΗΣ ΕΠΙΤΡΟΠΗΣ  της 22ας Δεκεμβρίου 1987  για τροποποίηση του κανονισμού (ΕΟΚ) αριθ. 2681/83 περί λεπτομερειών εφαρμογής του καθεστώτος της ενισχύσεως για τους ελαιούχους σπόρους  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1915/87 (2), και ιδίως το άρθρο 27 παράγραφος 5,  Εκτιμώντας:  ότι, λόγω της αύξησης της συγκομιδής ελαιούχων σπόρων στην Κοινότητα, οι επιχειρήσεις εντατικοποιούν ολοένα και περισσότερο το ρυθμό μεταποίησης· ότι πρέπει, συνεπώς, να προβλεφθεί, ότι γίνεται αποδεκτή η αίτηση για το μέρος Ι.Δ. του πιστοποιητικού που αναφέρεται στο άρθρο 6 του κανονισμού (ΕΟΚ) αριθ. 2681/83 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3074/87 (4), όταν οι σπόροι έχουν εισέλθει στην επιχείρηση μετά την υποβολή της αίτησης και κατά την διάρκεια των ωρών που είναι κλειστά τα γραφεία του αρμοδίου οργανισμού·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 6 παράγραφος 2 του κανονισμού (ΕΟΚ) αριθ. 2681/83 το δεύτερο εδάφιο αντικαθίσταται από το ακόλουθο κείμενο:  «Εντούτοις, η αίτηση αυτή γίνεται επίσης αποδεκτή όταν οι σπόροι έχουν εισέλθει στην επιχείρηση κατά τη διάρκεια των περιόδων που είναι κλειστό το γραφείο του αρμόδιου οργανισμού, συμπεριλαμβανομένων των μη εργασίμων ημερών, μετά την ημέρα υποβολής της εν λόγω αίτησης.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Δεκεμβρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 183 της 3. 7. 1987, σ. 7.  (3) ΕΕ αριθ. L 266 της 28. 9. 1983, σ. 1.  (4) ΕΕ αριθ. L 291 της 15. 10. 1987, σ. 12.